CELEX: 32008D0985
Language: sl
Date: 2008-12-15 00:00:00
Title: 2008/985/ES: Odločba Komisije z dne 15. decembra 2008 o odobritvi dajanja na trg listov Morinda citrifolia kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2008) 8108)

31.12.2008   
            
            
               SL
            
            
               Uradni list Evropske unije
            
            
               L 352/46
            
         
      ODLOČBA KOMISIJE
   
   z dne 15. decembra 2008
   o odobritvi dajanja na trg listov Morinda citrifolia kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2008) 8108)
   (Besedilo v angleškem jeziku je edino verodostojno)
   (2008/985/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Baker & McKenzie je 10. novembra 2004 v imenu podjetja Morinda Inc. pri pristojnih organih Belgije vložilo zahtevek za dajanje na trg listov Morinda citrifolia kot nove živilske sestavine.
            
         
               (2)
            
            
               Pristojni organ Belgije za ocenjevanje živil je 30. novembra 2005 izdal poročilo o začetni oceni. V navedenem poročilu je prišel do ugotovitve, da je potrebna dodatna ocena.
            
         
               (3)
            
            
               Komisija je 21. marca 2006 poslala poročilo o začetni oceni vsem državam članicam.
            
         
               (4)
            
            
               Nekatere države članice so postavile dodatna vprašanja o varnosti listov Morinda citrifolia.
            
         
               (5)
            
            
               Zato je bil 14. novembra 2006 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA je 10. julija 2008 sprejela „Mnenje znanstvenega sveta za dietetične izdelke, prehrano in alergije na zahtevo Komisije v zvezi z varnostjo listov Morinda citrifolia L.“.
            
         
               (7)
            
            
               V mnenju svet navaja ugotovitev, da je uporaba posušenih in praženih listov Morinda citrifolia za pripravo poparkov pri predvidenih vrednostih vnosa varna.
            
         
               (8)
            
            
               Iz znanstvene ocene izhaja, da posušeni in praženi listi Morinda citrifolia izpolnjujejo merila iz člena 3(1) Uredbe (ES) št. 258/97.
            
         
               (9)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Posušeni in praženi listi Morinda citrifolia, kakor so opredeljeni v Prilogi, se lahko dajejo na trg Skupnosti kot nova živilska sestavina za pripravo poparkov.
   Člen 2
   Nova živilska sestavina, odobrena s to odločbo o označevanju živil, ki jo vsebujejo, se poimenuje „listi nonija“ ali „listi Morinda citrifolia“.
   Člen 3
   Posušeni in praženi listi Morinda citrifolia se uporabljajo izključno za pripravo poparkov. Ti listi se pripravijo tako, da skodelica poparka za uživanje ne vsebuje več kot 1 g posušenih in praženih listov Morinda citrifolia.
   Člen 4
   Ta odločba je naslovljena na podjetje Morinda Inc., 333 West River Park Drive, Provo, Utah 84604, ZDA.
   
      V Bruslju, 15. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 43, 14.2.1997, str. 1.
   
      PRILOGA
      ZAHTEVE ZA POSUŠENE IN PRAŽENE LISTE MORINDA CITRIFOLIA
      
      Opis
      Listi Morinda citrifolia se po trganju sušijo in pražijo v več korakih. Proizvod je v obliki delcev, vsebuje pa zlomljene liste in grob prah z drobnimi delci. Je zelenorjave do rjave barve.
      Sestava posušenih in praženih listov M. citrifolia
      
      
                  Vlaga
               
               
                  < 5,2 %
               
            
                  Beljakovine
               
               
                  17 do 20 %
               
            
                  Ogljikovi hidrati
               
               
                  55 do 65 %
               
            
                  Pepel
               
               
                  10 do 13 %
               
            
                  Maščoba
               
               
                  4 do 9 %
               
            
                  Oksalna kislina
               
               
                  < 0,14 %
               
            
                  Taninska kislina
               
               
                  < 2,7 %
               
            
                  5,15-dimetilmorindol
               
               
                  manj kot 47 mg/kg
               
            
                  Rubiadin
               
               
                  pod mejo zaznavnosti
               
            
                  Lucidin
               
               
                  pod mejo zaznavnosti